* *संवाददाता:-अमित कुमार* भगवंतनगर(उन्नाव):- बिहार थाना क्षेत्र के अंतर्गत कस्बा भगवंत नगर में पक्के तालाब के पास से पुलिस ने गश्त के दौरान जुआ खेलते तीन लोगों को पकड़ा। भगवंतनगर चौकी प्रभारी हरी मोहन सिंह ने बताया कि वह अपनी टीम के साथ सोमवार रात गश्त पर थे तभी किसी ने बताया कि पक्के तलाब के पास कुछ लोग जुआ खेल रहे हैं। पुलिस ने सूचना मिलने के बाद चौकी प्रभारी हरिमोहन सिंह के नेतृत्व में मौके पर जाकर छापा मार दिया छापे के दौरान पुलिस ने मौके पर जुआ खेलते हुए पवन कुमार पुत्र- बेचूलाल रैदास ग्राम-पितुवा खेड़ा, अनीश कुमार पुत्र -इंद्र बहादुर कोरी ग्राम- सेमरी थाना- खीरो, अमन सिंह पुत्र भीम ग्राम- ज्वालापुर को दबोच लिया।जबकि वहां से दो लोग नीरज यादव पुत्र- मुन्नू यादव ग्राम-पितुवा खेड़ा, कृष्णपाल पुत्र-लालता यादव भागने में सफल रहे। उनके कब्जे से जुए के दांव में लगाये 2170 रु• और 2 गड्डी ताश की मिली।